شه‌فه‌ق نيوز/ وه‌ڕيه‌وبه‌رايه‌تى هاتوچوو گشتى, ئاشكراى ئه‌وه‌ كرد بڕياره‌يل ئه‌نجومه‌ن وه‌زيره‌يل له‌باره‌ى كه‌مكردنه‌وه‌ى باجه‌يل هاتوچوو له‌بان سه‌ياره‌و ماتۆڕسكڵ بيجگه‌ دوياخستن كاركردن وه‌ سيسته‌م غاز چيه‌سه‌ خانه‌ى جيوه‌جيكردن.
وه‌ڕيه‌وبه‌رايه‌تيه‌گه‌ له‌ به‌ياننامه‌يگ وت: ئه‌خوازيم ئاگاداردان بكه‌يم له‌باره‌ى ره‌سين كتاو فه‌رمى بڕياره‌يل ئه‌نجومه‌ن وه‌زيره‌يل له‌باره‌ى:
1- كه‌مكردنه‌وه‌ى باج له‌ ياساى تازه‌ى هاتوچوو.
2- دوياخستن كاركردن وه‌ سيسته‌م غاز ئه‌را ماوه‌ى يه‌ك ساڵ.
3- كه‌مكردنه‌وه‌ى باج رێ وبان وه‌ريژه‌ى 50%.
4- كه‌مكردنه‌وه‌ى باج تۆماركردن ماتۆڕسكڵ.
جى باسه‌، به‌ياننامه‌گه‌ ئاشكرايشى كرد ك له‌رووژ ئمڕوو په‌نجشه‌ممه‌ 21/ 11/ 2019ه‌وه‌ كار وه‌ى بڕياره‌ ئه‌كريه‌ێد.
